ที่ มท ๐๘10.6/ ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 สิงหาคม ๒๕63

เรื่อง ขอความอนุเคราะห์ประชาสัมพันธ์หลักสูตร “การบริหารการท่องเที่ยวอย่างรับผิดชอบต่อสังคม และสิ่งแวดล้อมสำหรับผู้บริหารองค์กรปกครองส่วนท้องถิ่น” ประจำปี 2563

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือการท่องเที่ยวแห่งประเทศไทย ที่ กก 5201/1870

 ลงวันที่ 18 สิงหาคม 2563 จำนวน 1 ชุด

ด้วยกรมส่งเสริมการปกครองท้องถิ่น ได้รับแจ้งจากการท่องเที่ยวแห่งประเทศไทยว่า ภายใต้การดำเนินงานของศูนย์พัฒนาวิชาการด้านการตลาดการท่องเที่ยว (TAT Academy) กำหนดดำเนินโครงการอบรมหลักสูตรการบริหารการท่องเที่ยวอย่างรับผิดชอบต่อสังคมและสิ่งแวดล้อมสำหรับผู้บริหารองค์กรปกครองส่วนท้องถิ่น ประจำปี 2563 โดยมีวัตถุประสงค์ให้ผู้รับการอบรมมีความรู้ด้านการท่องเที่ยวในทุกมิติที่เกี่ยวข้อง เพิ่มความเข้าใจกลไกของอุตสาหกรรมท่องเที่ยว และสามารถนำความรู้และประสบการณ์ที่ได้รับจากการอบรมไปประยุกต์ใช้ในการปฏิบัติงานให้สอดคล้องกับแนวโน้มการท่องเที่ยวของโลก โดยจะดำเนินการจัดการอบรมผ่านระบบออนไลน์ให้กับนายกองค์การบริหารส่วนจังหวัด จำนวน 8 ครั้ง ในวันที่ 27 สิงหาคม - 22 กันยายน 2563

กรมส่งเสริมการปกครองท้องถิ่น พิจารณาแล้วเพื่อสนับสนุนการดำเนินงานดังกล่าวให้บรรลุตามวัตถุประสงค์ จึงขอให้จังหวัดแจ้งประชาสัมพันธ์ให้นายกองค์การบริหารส่วนจังหวัดทราบและพิจารณา เข้าร่วมโครงการอบรมหลักสูตรการบริหารการท่องเที่ยวอย่างรับผิดชอบต่อสังคมและสิ่งแวดล้อมสำหรับผู้บริหารองค์กรปกครองส่วนท้องถิ่น ประจำปี 2563 รายละเอียดปรากฏตามสิ่งที่ส่งมาด้วย ทั้งนี้ การท่องเที่ยวแห่งประเทศไทยได้มอบหมายนางสาวปณัยพร ทองเกลี้ยง พนักงานวางแผน 5 งานส่งเสริมการเรียนรู้ กองการเรียนรู้ด้านการตลาดท่องเที่ยว ฝ่ายดิจิทัล วิจัย และพัฒนา ททท. โทรศัพท์หมายเลข 0 2250 5500 ต่อ 4924 เป็นผู้ประสานงานในรายละเอียดโดยตรง

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ...........................

ผอ.กพส. ........................

ผอ.กง.พศ. .....................

หน.ฝ. ............................

จนท. .............................

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทร. ๐-๒๒๔๑-๙๐๐๐ ต่อ 4104